
DE ORDINE 


i. 

Dogma fidei est, Christutfi in Apostolorum persona, 
ecclesiae per illos fundandae et aedificandae in perpetuum 
providisse, plena qua eos instruxit auctoritate, potestatem 
sacra mysteria ministrandi propagandi in posteros per ma- 
nuum impositionem, tanquam externum signum ab ipso insti- 
tutum, quo spiritualis gratia hujus sacri ministerii signifi- 
caretur:, quod proinde verum sacramentum est, cum nullus 
mortalium signis sensibilibus gratiam alligare possit (I) 

II. 

Protcstanles asserunt hanc sacram ordinationem esse fi- 
gmentum bumauum, eludentes ejus legitimam originem et 
successionem illa adulterina inauguratione, quam derivant 
a principe et parlamento , atque ex ea omnem temporariam 
auctoritatem, omnemque ecclesiasticam jurisdictionem suo- 
rum miuistrorum; et ita porro, ut sanctissimum vinculum, 
quo coelum et terra colliguntur, abrumpaut. 

III. 

Nam ex Christi institutione nobilissimus et prnestan- 
tissimus hujus sacrae ordinationis finis, est sacerdotium vi- 
sibile et externum; quod non.est omnibus fidelibus com- 
mune, sed apostolorum tantummodo proprium, externo ritu 
in ecclesia propagandum, cui competit vera sacramenti ratio. 

IV. 

Hujus vero sacerdotalis potestatis participatio cum va- 
ria sit iu episcopis et presbyteris, recte a Tridcntino poui- 
tur sacerdotium tauquum genus, ex quo exurgunt duo sa- 
cerdotii gradus, cujus species nobilior episcopatus est Ete- 
nim episcopi sunl jure divino potestate jurisditiouis presby- 

Ieris superiores, utpole iu origiae primi, praeordinati a 
Spiritu Sancto ad ecclesiam Dei regendam. 

V. 

Et hanc potestatem ordinis uni episcopo competere, pa- 
tet ex facto apostolorum (2), qui jure sibi proprio presby- 
teros ordinarunt, et per ecclesias costituerunt. Quod cum 
semper deinceps» observatum fuerit, id divinae istitulionis 
esse censendum est. 

VI. 

Ideo sequitur episcopatum esse verum sacramentum a 
presbyteratu distinctum , cum speciali quadam ratione ad 
cum pertineant argumenta quae ordinem sacramentum con- 
firmant, uti illa quae de ordinatione Timothei (5), Pauli et 
barnnbae leguntur (i) 

VII. 

Ceteri itaque ordines ad sacerdotium, tauquam ad com- 
mune principium et finem referendi sunt, ad illius scilicet 
ministerium dignius, et majori cum veneratione exercen- 
dum; ad quos proinde mos in ecclesia est, vocatum iu sor- 
tem Domini praeparare per tonsuram. 

VIII. 

Quae tamen caerimonia, sicuti ceteri inferiores ordines, 
in quos crescente ecclesia diaconatus se diffudit, ecclesia- 
sticae institutionis est. Sunt enim quasi partes et sagmenta 
ministerii sacerdotalis, quod totum et plenissimum in dia- 
conatu' est. 

IX. 

Atque ideo diaconatum esse verum sacrameutum , est 
communis et certa theologorum sententia ; prout constat cx 
ordinatione diaconorum facta ab Apostolis (5) , postquam 
Stcphanus plenus gratia et fortitudine legitur. 

X. 

Verum cum pleuitudo hujus sacrumculi iu uno sacerdotio 
sit, cujus consumatio est episcopatus, et diacouatus ejus- 
dem ad quod tendit praeparatio, aperte constat non esse 
iuter se diversos, neque per eos ordinem multiplicari, sed 
unum tantummodo constituere sacramentum. 

XI. 

Cum itaque ordo qui sacer est proxime versetur circa 
eucharistiam, quae coeleste vitae genus quodammodo poscit, 
ecclesia auctoritate sibi a Christo collata, potuit praecipere, 
ut qui illum sponte et libere suscipere velit, perpetuo se 
continentiae vinculo obstringat. Ex apostolica enim tradi- 
tione, ea neminem conspicuum esse decet, quam divino- 
rum mysteriorum dispensatores. 

XII. 

In qualibet vero ordinum collatione, pro eorum vali- 
ditate, ab episcopo valide consecrato, forma cujuslibet pro- 
pria proferenda est, cum materiam applicat, utraque ab ec- 
clesia praescripta, uti sensibile signum , aptum ad significan- 
dum ordinatioins effectum. 

XIII. 

Ex quo patet ordinationem episcoporum iu anglia ob 
essentialem mutationem formae, esse penitus invalidam. Eo 
vel magis quia Parkerus, a quo omnes nuglorum ordinatio- 
nes originem ducunt, ordinatus fuit a fiarlovvio ad ritualis 
Eduardi VI. formam , quae ex Pio VI. ad mysteria potius 
impia confirmanda, profertur. 


(I) 2. ad Tim. {.ct alibi passim. — (2) /lc<. 6. 14. — (3) t ad 
Tim. 4. 14. — (4) Act. 13. — (5) Aci. 6. — . 

DE MATRIMONIO 


• i 


Christo suorum mysteriorum dispensatoribus per sa- 
cramentum ordinis institutis, nihil superesse videbatur ad 
generis nostri reparationem , quam sanctificare primaevam 
illam individuam maris et foeminae societatem, ex qua me- 
lior sanctiorque soboles pullularet. 

II. 

Eucratilae aliique nebulones damnabant nuptias uti ma- 
las, et a daemone invectas, perperam concludentes cx apo- 
stolo (I), prolem cx illis natam esse corruptionem, et se- 
minare in carne, qui liberos procreaut. 

III. 

Nam matrimonium bonum est, naturali ac divinae legi 
conseutaneum , cum natura etiam secluso peccato, ad pro- 
lis generationem inclinet , et sexum diversitas ad humani 
generis propagationem ordinata sit; per quae apostolus (2), 
vocat matrimonii accusatores homines attendentes spiritibus 
erroris, et doctriuae daemoniorum. 

IV. 

Christus itaque ad primaevam monogamiae simplicita- 
tem illud revocavit, declarans cx institutione divina, unum 
esse debere, conjuuctionem scilicet unius cum una (5). 

V. 

Idemque ita indissolubile, ut nullus hominum ejus vin- 
culum , jure naturali et divino solvere possit. (-S) : enim e 
rebelli concupiscentia ex protopareutum lapsu enata , ho- 
mines eo corruptionis devenerunt, ut ipsi carnales hebraei 
levissimis ex causis conjugia solverent. 

VI. 

Casus, qui ex catholica doctrina excipiuntur, pro ejus 
solutione quoad vinculum sunt, si alterutro conjuge ad fi- 
dem converso , nolit alter cum eo pacifice vivere , vel non 
consentiat habitare sine contumelia creatoris, Deo in favo- 
rem baptizati dispensante (5). 

vir. 

Itemque si alter conjugum , quoad matrimonium ratum 
fidelium, voluerit perfectiorem vitam amplecti per solemnem 
religionis professionem , ecclesia auctoritate sibi a Christo 
tradita approbante. 

VIII. 

Ast quoad matrimonium consumatum fidelium evange- 
lica et apostolica doctrina est, nulla unquam de causa nc 
adulterii quidem dissolvi posse quoad vinculum. — Etenim a 
Christo ad dignitatem sacramenti evectum est, assumptum 
uti symbolum suae perpetuae et indissolubilis conjunctionis 
cum ecclesia (6) Quae porro cum gratia perficiatur atque 
firmetur, ita et conjugium ad sanctificanda jura, et officia 
ebristiana cbaritatc perficienda. 

IX. 

Ex qua mystica significatione luculenter patet conjun- 
ctionem matrimonialem , quoad essentiam et validitatem , 
tanquam obicctum sacrum , imo speciali quodam modo di- 
vinum, potestati, adminislrationi , et directioni ecclesiae 
subesae. Pfam ejus naturalis contractus juxta leges divinas ct 
ecclesiasticas initus , utpote materia hujus sacramenti , a 
Christo imperio civili penitus subductus est. 

X. 

Quapropter ecclesia jure proprio , et non a principibus 
concesso , eidem apponere potest conditiones, quibus valeat, 

firmus consistat , vel dissolvatur , uti constat de Christo et 
apostolis, qui plurcs leges matrimoniales tulerunt. 

XI. 

Et cum in conjugiis fidelium contractus a sacramento se- 
jungi non possit, causae quae relationem habent ad ipsum 
matrimonii vinculum, scu sacramentum, spectant ad solos 
judices ecclesiasticos, prout de Christo ct apostolis legitur 
hac in re, uli legitimos judices decisionem edidisse, et jus 
dicere voluisse (7). 

XII. 

Ex quo patet ecclesiam non errare dum justis ex causis 
decernit , permitti posse ut conjuges ad certum incertumve 
tempus disjungantur quoad thorum ct habitationem. 

XIII. 

Merito itaque Pius VI. (8) doctrinam synodi pistoriensis 
(9) launojanis versutis interpretationibus verum germanum- 
que sensum canonum Tridentinorum (10) eludentem, ever- 
sivam et haereticam declaravit. 

De his publica erit disceptatio in Ecclesia S. Mariae Pa- 
radisi die2£julii 4861. Cathedrae assistent pp. ff. leopoldes 
DE BJCTONIO ET JOSEPB A CAPIUnoLA. 

/ ' 

(I) Ad Gal. 6. 8. — (2) 4. Timoth. 44. — (3) Mattii. 19. 3. Mare. 
— 40. 41. Luc. 46. 48. — (4) Genei. 44. 23. Matth. 49. 
4. — (5) 4. Corinlh. 7. 40. — (6) Ad Eph. 3. 25. — (7) 
Matth. 5. 52. et cap. 49. 5. 4 hor. 7. 42. et cap. 6. 4. — 
(8) Bulla Auctorem fidei. — (9) prop. 59. — (40) can. 3. 4. 
9. 42. Sess. 24. 

